

**Biznesa ideju hakatona „TO BE’’ nolikums**

**I Vispārīgie noteikumi**

1. Nolikums nosaka kārtību, kādā tiek organizēts un norisinās biznesa ideju hakatons - konkurss „To be” (turpmāk – Konkurss) par kopējās naudas balvas fondu EUR 4400,00 (četri tūkstoši četri simti eiro) piešķiršanu. Naudas balvas fonds tiek sadalīts vienādās daļās EUR 2200 (divi tūkstoši divi simti eiro) pa vecuma grupām (16-18 gadu vecuma grupa un 19-25 gadu vecuma grupa).
2. Konkursa mērķis: atbalstīt drosmīgu, uz ilgtspējīgas attīstības orientētu biznesa ideju autorus un pierādīt, ka noteiktā laika posmā ir iespējams radīt oriģinālas biznesa idejas.
3. Konkursa idejas autori – Biznesa augstskola *Turība*, Biznesa augstskolas Turība Biznesa inkubators un Karjeras centrs, Korporatīvās ilgtspējas un atbildības institūts.
4. Konkursa idejas atbalstītāji - Transporta un loģistikas uzņēmums SIA “Miandum” un Poligrāfijas grupa “Mūkusala”.
5. Konkursa norises vieta – SIA „Biznesa augstskola Turība”, Graudu ielā 68, Rīga, LV – 1058.
6. 1.- 3. vietu  ieguvējiem katrā 1. punktā minētajā vecuma grupā tiek piešķirta naudas balvas biznesa ideju attīstībā: 1. vieta – EUR 1000, 2. vieta -  EUR 700, 3. vieta – EUR 500.
7. Informāciju par Konkursu un Konkursa nolikumu publicē Biznesa augstskolas Turība mājaslapā [www.turiba.lv](http://www.turiba.lv) un sociālo mediju kanālos.
8. Papildu informāciju par konkursa norisi iespējams saņemt rakstiski, jautājumus, sūtot uz e-pastu: [hakatons@turiba.lv](mailto:hakatons@turiba.lv).

**II Konkursa dalībnieki un pieteikšanās kārtība**

1. Konkurss ir atklāta tipa, un tam var pieteikties vidusskolēni, studenti un jaunieši no 16 līdz 25 gadu vecumam, kuriem ir saistoša Konkursa tematika.
2. Komandas var pieteikties līdz 2025. gada 12. janvārim, aizpildot pieteikuma anketu un nosūtot uz e-pastu: [hakatons@turiba.lv](mailto:hakatons@turiba.lv).
3. Dalībnieks Konkursā piedalās ar komandu ne mazāk kā trīs un ne vairāk kā piecu cilvēku sastāvā, kas ir izveidota uz pieteikšanās brīdi.
4. Komandu atlasi dalībai Konkursā veic Konkursa organizatori, izvērtējot tiešsaistē aizpildītos pieteikumus.
5. Konkursa organizatori informē izvēlētās komandas par iespēju piedalīties Konkursā, atbildot rakstiski uz pieteikumā norādīto kontaktpersonas e-pastu.
6. Pieteikuma anketa atrodama mājaslapā [https://www.turiba.lv](https://www.turiba.lv/lv/augstskola/biznesa-inkubators).

**III Dalībnieku atlase**

1. Pēc pieteikuma anketā sniegtās informācijas sadaļā „Motivācija”, dalībai Konkursā tiks atlasītas 30 komandas. Ja komandā notiek izmaiņas, par to ir jāinformē organizatori, kuri pieņems lēmumu par komandas turpmāko dalību.
2. Konkursa organizatori, izvērtējot pieteikumus, var lemt par Konkursā atlasīto komandu skaita palielināšanu.
3. Pasākumā izstrādātos produktus vai idejas un to īstenošanas plānus vērtē Konkursa organizatoru izveidotā žūrija.
4. Pieteikuma anketā sadaļu „Motivācija” var iesniegt dažādos formātos: video, prezentācija, rakstiski u.c.
5. Visas komandas, kas iesūtījušas pieteikumu Konkursam, saņem apstiprinājumu par pieteikuma saņemšanu vienas darba dienas laikā.
6. Visas komandas saņem apstiprinājumu vai noraidījumu piedalīties Konkursā līdz 2025. gada 15. janvārim. Dalībai Konkursā apstiprinātās komandas saņem detalizētu informāciju par turpmākām Konkursa aktivitātēm.

**IV Konkursa norise**

1. Konkursa sākums ir 2025. gada 24. janvārī plkst. 11.00.
2. Komandas laika posmā no 2025. gada 24. līdz 25. janvārim izstrādā biznesa idejas.
3. Komandu uzdevumi tiek īstenoti divos virzienos pa vecuma grupām:
   1. **Komandas 16-18 gadu vecuma grupā:**
      1. radīt ilgtspējīgu biznesa ideju 24 stundu laikā;
      2. radīt biznesa ideju no dotajām tēmām 24 stundu laikā.
   2. **Komandas 19-25 gadu vecuma grupā:**

23.2.1. radīt ilgtspējīgu biznesa ideju 24 stundu laikā;

23.2.2. radīt biznesa ideju no dotajām tēmām 24 stundu laikā.

24. 2025. gada 25. janvārī plkst. 11.00 sākas komandu prezentācijas Konkursa Žūrijai.

25. Komandas prezentācijas izstrādā digitālā PDF formātā un vizuāli uzskatāmi.

26. Katras komandas prezentācijas laiks ir līdz 5 minūtēm, un jautājumu daļa ilgst līdz 5 minūtēm.

27. Prezentācijā ir jāietver biznesa idejas atspoguļojums par izvēlēto tēmu un uzdevumiem, kas norādīti, sākoties Konkursam.

**V Konkursa Žūrija**

28. Komandas 2025. gada 24. janvārī plkst. 11.00 prezentē savu biznesa ideju Žūrijai, kuras sastāvā kopumā ir 8 žūrijas locekļi (Biznesa augstskolas *Turība*, Biznesa augstskolas *Turība* Biznesa inkubatora, Biznesa augstskola *Turība* Uzņēmējdarbības vadības fakultātes, Korporatīvās ilgtspējas un atbildības institūta pārstāvji, kā arī četri pieaicināti uzņēmēji).

29. Žūrijas pienākumi:

29.1. izvērtēt Konkursa dalībnieku izstrādātās idejas Konkursa laikā;

29.2. noteikt Konkursa uzvarētājus un sadalīt piešķiramās naudas balvas;

29.3. žūrijas locekļi nevar būt Pasākuma dalībnieki

30. Žūrija lēmumu par labāko biznesa idejas prezentāciju pieņem, izvērtējot un summējot šādus kvalitātes kritērijus:

|  |  |
| --- | --- |
| **Kvalitātes kritērijs** | **Maksimālais punktu skaits** |
| Idejas oriģinalitāte | 5 |
| Idejas aktualitāte | 5 |
| Idejas potenciāls to komercializēt | 5 |
| Piedāvātā produkta mērķa tirgus | 5 |
| Produkta eksporta potenciāls | 5 |
| Prezentācijas prasme | 5 |
| Atbildes uz jautājumiem | 5 |
| Atbilstība 5 norādītajiem uzdevumiem, ko komandas saņems, sākoties Konkursam | 10 (par katru izpildīto uzdevumu iespējams saņemt 2 punktus) |

31. Katram Žūrijas loceklim ir tiesības piešķirt papildu 2 punktus par īpaši radošiem ideju piedāvājumiem vienam vai vairākiem dalībniekiem.

32. Vienāda vērtējuma gadījumā Žūrija pieņem lēmumu, atklāti balsojot.

33. Vienādu žūrijas balsu gadījumā gala lēmumu nosaka žūrijas priekšsēdētājs.

34. Konkursa uzvarētājs tiek noteikts ar žūrijas lēmumu. Žūrijas lēmumu ieraksta protokolā, ko paraksta viens Žūrijas noteikts pārstāvis (žūrijas priekšsēdētājs) un protokolētājs.

**VI Konkursa noslēgums un naudas balvas izmaksa**

1. Naudas balvas ieguvēju paziņo un apbalvo Biznesa augstskolasTurībaKonferenču zālē 2025. gada 25. janvārī Konkursa noslēguma pasākumā, Graudu ielā 68, Rīgā.
2. Pēc lēmuma par naudas balvas piešķiršanu laikā līdz 2025. gada 1. martam, to pārskaita uz naudas balvas ieguvēja komandas iesniegumā norādīto bankas kontu.

**VII Informācija par personas datu apstrādi**

1. Datu pārzinis: SIA “Biznesa augstskola Turība”, reģistrācijas Nr.40003135880, adrese Graudu iela 68, Rīga, LV-1058, e-pasts: turiba@turiba.lv, www.turiba.lv, turpmāk Augstskola.
2. Konkursa norises datu apstrādes jautājumā saziņai tālrunis: 67619460; e-pasts: [hakatons@turiba.lv](mailto:hakatons@turiba.lv).
3. Datu aizsardzības speciālists: e-pasts: [Linda.Mezecka@turiba.lv](mailto:Linda.Mezecka@turiba.lv)
4. Personas datu apstrādes nolūks - Konkursa organizēšanai, dalībnieku identitātes apzināšanai, saziņai, publicitātes nodrošināšanai.
5. Personas datu apstrādes juridiskais pamats ir Eiropas Parlamenta un Padomes regulas Nr.2016/679 Par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) 6. panta 1.punkta a) datu subjekts ir devis piekrišanu savu personas datu apstrādei vienam vai vairākiem konkrētiem nolūkiem f) apstrāde ir vajadzīga pārziņa vai trešās personas leģitīmo interešu ievērošanai, izņemot, ja datu subjekta intereses vai pamattiesības un pamatbrīvības, kurām nepieciešama personas datu aizsardzība, ir svarīgākas par šādām interesēm, jo īpaši, ja datu subjekts ir bērns.
6. Jums ir tiesības pieprasīt Biznesa augstskola Turība piekļuvi saviem personas datiem un to labošanu vai dzēšanu, normatīvajos aktos noteiktajos gadījumos lūgt apstrādes ierobežošanu vai tiesības iebilst pret apstrādi, kā arī tiesības uz datu pārnesamību. Ar jautājumiem par savu personas datu apstrādi vai par pieļautajiem pārkāpumiem savu personas datu apstrādē, Jūs varat vērsties ar iesniegumu pie Biznesa augstskolas *Turība* datu aizsardzības speciālista. Ja neesat apmierināts ar saņemto atbildi, Jums ir tiesības iesniegt sūdzību Datu valsts inspekcijai.
7. Jūsu personas dati tiek izmantoti tikai norādītajām datu apstrādēm. Jums ir tiesības piekrišanu atsaukt jebkurā laikā bez nelabvēlīgām sekām, nosūtot paziņojumu uz e-pasta adresi [hakatons@turiba.lv](mailto:hakatons@turiba.lv). Piekrišanas atsaukums neietekmēs apstrādes likumību, kas pamatojas uz piekrišanu pirms atsaukuma.

Biznesa augstskola Turība

Rektore Zane Driņķe

Biznesa augstskola Turība

Uzņēmējdarbības vadības fakultātes dekāne Evija Kļave

Korporatīvās ilgtspējas un

atbildības institūta vadītāja Dace Helmane

DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU